79. ΑΠΟΦΑΣΙΣ ΥΠΟΥΡΓΟΥ ΣΥΓΚΟΙΝΩΝΙΩΝ Αριθ. Ε.118000/3370 της 8/30 Μαΐου  1970 (ΦΕΚ Β΄381) Περί καθορισμού όρων, προϋποθέσεων και διαδικασίας χορηγήσεως εγκρίσεων θέσεως εις κυκλοφορίαν φορτηγών αυτοκινήτων Δ.Χ. κλπ. Έχοντες υπ’ όψιν: 1.Τας διατάξεις: α.Των υπ’ αριθ. 412/1936 και 183/1967 Α.Νόμων. β.Των υπ’ αριθ. 2367/1953 και 3200/1955 Νόμων. γ.Των υπ’ αριθ. 3334/1955, 3839/1958, 4197/ 1961, 4233/1962, 4278/1962, 4354/1964, 4377/ 1964, 4577/1966, 4581/1966 και 4535/1966 Ν.Δ/των. δ.Των υπ’ αριθ. 460/1968 και 196/1970 Β.Δ/των. ε.Της υπ’ αριθ. Ε.101750/394/15.1.1970 κανονιστικής αποφάσεως. ς.Της υπ’ αριθ. Δ.110341/824/4.4.1970 εγκυκλίου ημών. 2.Τα αποτελέσματα εκ της εφαρμογής των μέχρι τούδε ισχυσασών διατάξεων επί θεμάτων σχετικών προς την χορήγησιν εγκρίσεων θέσεως εις κυκλοφορίαν νέων φορτηγών αυτοκινήτων, αντικαταστάσεως και διαχωρισμού αυτών, προσαρτήσεως εις ταύτα ρυμουλκουμένου, κατά τας διατάξεις του υπ’ αριθ. 183/1967 Α.Νόμου, την μεταφοράν της έδρας, την μετατροπήν, το δικαίωμα κυκλοφορίας κλπ. των φορτηγών εν γένει αυτοκινήτων δημοσίας χρήσεως, αποφασίζομεν: Καθορίζομεν ως κατωτέρω τους όρους, τας προϋποθέσεις και την διαδικασίαν χορηγήσεως του λοιπού εγκρίσεων, θέσεως εις κυκλοφορίαν φορτηγών αυτοκινήτων δημοσίας χρήσεως, διαχωρισμού του δικαιώματος κυκλοφορίας, αντικαταστάσεως, μεταφοράς της έδρας κλπ. αυτών.  Δια της υπ’ αριθ. Δ-44101/6423 της 5/15 Νοεμ. 1971 αποφ. Υπ. Ναυτιλίας, Μεταφορών κλπ. (ΦΕΚ Β΄920), ωρίσθη ότι, εφεξής δια την χορήγησιν αδείας κυκλοφορίας οχημάτων, εις τας περιπτώσεις της παρούσης αποφάσεως, δεν απαιτείται προηγουμένη έκδοσις εγκριτικής αποφάσεως. Τα υπό της παρούσης κανονιστικής αποφάσεως προβλεπόμενα δικαιολογητικά, άτινα μέχρι τούδε απητούντο δια την έκδοσιν εγκριτικής αποφάσεως, θα υποβάλλωνται μετά των λοιπών τοιούτων των απαιτουμένων δια την έκδοσιν της αδείας κυκλοφορίας των οχημάτων, δια την απ’ ευθείας χορήγησιν ταύτης. ΚΕΦΑΛΑΙΟΝ Α΄ Εγκρίσεις θέσεως εις κυκλοφορίαν  νέων φορτηγών αυτοκινήτων Δ.Χ. 1.ΟΡΟΙ-ΠΡΟΥΠΟΘΕΣΕΙΣ Έγκρισις θέσεως εις κυκλοφορίαν φορτηγού αυτοκινήτου δημοσίας χρήσεως πάσης κατηγορίας (κοινού φόρτου ή ειδικοποιημένου) παρέχεται ελευθέρως εις φυσικά πρόσωπα, επαγγελματίας οδηγούς αυτοκινητιστάς, δι’ εν μόνον αυτοκίνητον, επί τη καταβολή της υπό των διατάξεων του άρθρ. 1 του υπ’ αριθ. 183/1967 Α.Νόμου οριζομένης, εφ’ άπαξ κατά περίπτωσιν εισφοράς και εφ’ όσον συντρέχουν υπέρ αυτών, οι ακόλουθοι όροι και προϋποθέσεις: α.Να έχουν την Ελληνικήν υπηκοότητα ή την τοιαύτην της Κυπριακής Δημοκρατίας. Προκειμένου περί ομογενών εκ Βορείου Ηπείρου, Ρουμανίας ως και των απελαθέντων εκ της Νοτίου Επαρχίας της ΗΑΔ (Αιγύπτου) η έλλειψις της Ελληνικής υπηκοότητος δεν αποτελεί κώλυμα δια την χορήγησιν της ως άνω εγκρίσεως.   (Αντί για τη σελ. 242,45(ζ) Σελ. 242,45(η) Τεύχος -Σελ.  Φορτηγά αυτοκίνητα 21.Ε.δ.77-79 21.Ε.δ.79 Φορτηγά αυτοκίνητα β.Να μη έχουν υπερβή το 55ον έτος της ηλικίας των, κατά τον χρόνον υποβολής της αιτήσεώς των. Ο υπολογισμός της ηλικίας των θα γίνεται από της 1ης Ιανουαρίου του επομένου της γεννήσεώς των έτους. γ.Να κέκτηνται επαγγελματικήν άδειαν ικανότητος οδηγού αυτοκινήτων τουλάχιστον Γ΄ κατηγορίας, εφ’ όσον αύτη έχει εκδοθή κατά το υπ’ αριθ. 289/1969 Ν.Δ/μα ή αντιστοίχου προς ταύτην κατηγορίας ή κλάσεως, αναθεωρημένην κατά τας διατάξεις του υπ’ αριθ. 4233/1962 Ν.Δ/τος «περί κυρώσεως του Κ.Ο.Κ.», εφ’ όσον υφίσταται τοιαύτη υποχρέωσις. δ.1)Να είναι εγγεγραμμένοι εις το Ταμείον Συντάξεων Αυτοκινητιστών ως και ησφαλισμένοι εις το Ταμείον τούτο ως ασκήσαντες πραγματικώς το επάγγελμα του οδηγού αυτοκινήτων, κατά την τελευταίαν, προ της υποβολής της περί ης η παρ. 2α αιτήσεώς των, οκταετίαν, και να έχουν πραγματοποιήση εντός του χρονικού τούτου διαστήματος 2.250 τουλάχιστον ημερομίσθια εν συνόλω. α)Δια τους εκ της αλλοδαπής παλιννοστούντας Έλληνας και πρόσφυγας, οίτινες, κατά την εκ της Ελλάδος απουσίαν των, ήρξαντο ή συνέχισαν την άσκησιν του επαγγέλματος του οδηγού αυτοκινήτων, ο χρόνος της εις την αλλοδαπήν ασκήσεως του επαγγέλματος τούτου υπολογίζεται ως χρόνος ασκήσεώς του εν Ελλάδι. «Ειδικώς δια τούτους, εφ’ όσον αφίχθησαν και εγκατεστάθησαν εν Ελλάδι εντός των οκτώ και ήμισυ ετών προ της ημερομηνίας υποβολής της αιτήσεώς των, ο κατά τας διατάξεις του εδαφ. (1) της παρούσης παραγράφου απαιτούμενος συνολικός χρόνος ασκήσεως του επαγγέλματος του οδηγού αυτ/των μειούται εις 2.100 εργασίμους ημέρας». Η εντός « » περίοδος προσετέθη δια της υπ’ αριθ. Ε/7033/420 της 15/24 Φεβρ. 1971 Αποφ. Υπ. Συγκοινωνιών (ΦΕΚ Β΄148). Βλέπε λοιπάς διατάξεις της ανωτέρω αποφάσεως εις σελ. 248,801. β)Ο χρόνος στρατεύσεως επαγγελματιών οδηγών αυτοκινήτων, διακοψάντων συνεπεία ταύτης την συνέχισιν ασκήσεως του ως άνω επαγγέλματος, λογίζεται εν προκειμένω ως χρόνος ασκήσεως του επαγγέλματος τούτου. γ)Ο χρόνος ασκήσεως υπό των αιτούτων του επαγγέλματος του οδηγού αυτοκινήτων, εις τους Οργανισμούς Αστικών Συγκοινωνιών Θεσσαλονίκης και Υδρεύσεως Θεσσαλονίκης λαμβάνεται υπ’ όψιν, εφ’ όσον ούτοι, συμφώνως προς τας διατάξεις του υπ’ αριθ. 4577/1966 Ν.Δ/τος, είναι εγγεγραμμένοι και ησφαλισμένοι κατά τον χρόνον τούτον, εις το Ίδρυμα Κοινωνικών Ασφαλίσεων (Ι.Κ.Α.). δ)Ομοίως ο χρόνος ασκήσεως του επαγγέλματος του οδηγού αυτοκινήτων εις την Εταιρείαν Ελληνικών Ηλεκτρικών Σιδηροδρόμων (Ε.Η.Σ.), λαμβάνεται υπ’ όψιν, εφ’ όσον οι αιτούντες, είναι εγγεγραμμένοι και ησφαλισμένοι, κατά τον χρόνον τούτον, εις το Ταμείον Συντάξεων Προσωπικού Ελληνικών Ηλεκτρικών Σιδηροδρόμων. 2)Δια τον υπολογισμόν των, κατά τα ως άνω, απαιτουμένων 2.250 ημερομισθίων συνολικώς λαμβάνονται υπ’ όψιν τα πραγματοποιηθέντα εντός της κατά τα ως άνω οριζομένης οκταετίας, ημερομίσθια. Η απασχόλησις επί ολόκληρον τον μήνα θεωρείται ως εργασία 25 ημερών. Τα τυχόν επί πλέον του αριθμού τούτου (25) πραγματοποιηθέντα ημερομίσθια, εντός του αυτού μηνός, δεν υπολογίζονται εις τον κατά το προηγούμενον εδάφ. 1 συνολικόν χρόνον των 2.250 ημερομισθίων. Έκαστος μην στρατεύσεως, των περί ων το προηγούμενον υπεδάφ. (β) επαγγελματιών οδηγών, υπολογίζεται ως εργασία 25 ημερών. ε) (Κατηργήθη δια της παρ. 5 της υπ’ αριθ. Ε/46745/2948 της 11/19 Νοεμ. 1971 αποφ. Υπ. Ναυτιλίας, Μεταφορών κλπ., ΦΕΚ Β΄930). ς.Να μη έχουν καταδικασθή οποτεδήποτε επί τινι των αδικημάτων λαθρεμπορίας, χρήσεως ναρκωτικών, μαστρωπίας, εκμεταλλεύσεως πορνών, σωματεμπορίας και ανθρωποκτονίας εκ προθέσεως, εντός δε της τελευταίας προ της κατά τα κατωτέρω υποβολής αιτήσεώς των δεκαετίας, δι’ οιονδήποτε έτερον αδίκημα, εις ποινάς άνω των 10 μηνών φυλακίσεως, αθροιστικώς λαμβανομένας, ανεξαρτήτως του εάν ανεστάλη η έκτισις αυτών ή ήρθησαν αι συνέπειαι της καταδίκης, δι’ απονομής χάριτος, παραγραφής κλπ. «ζ.Να μη είναι κύριοι νομείς ή κάτοχοι ολοκλήρου ή ιδανικών μεριδίων, αυτοκινήτου δημοσίας χρήσεως οιασδήποτε κατηγορίας, (επιβατηγού, αστικού, υπεραστικού ή τουριστικού λεωφορείου, φορτηγού) ή τριτρόχου φορτηγού οχήματος δημοσίας χρήσεως, ουδέ ν’ απέβαλον εξ οιασδήποτε αιτίας εντός χρόνου τριών ετών, μέχρι της υποβολής της, περί ης η υποπαρ. α΄της παρ. 2 του παρόντος κεφαλαίου, αιτήσεώς των, την κυριότητα νομήν ή κατοχήν ολοκλήρου ή ιδανικών μεριδίων αυτοκινήτου δημοσίας χρήσεως οιασδήποτε κατηγορίας ή τριτρόχου φορτηγού οχήματος δημοσίας χρήσεως. Εν προκειμένω διευκρινίζεται ότι τα βάσει ειδικής αδείας προσωρινώς κυκλοφορούντα, μη κεκτημένα και οριστικής αδείας κυκλοφορίας αυτοκίνητα δημοσίας χρήσεως, δια την εκτέλεσιν συγκοινωνίας επί κομίστρω κατ’ επιβάτην, επί αγόνων οδικών γραμμών της Χώρας, δεν λογίζονται ως αυτοκίνητα δημοσίας χρήσεως δια την εφαρμογήν της παρούσης διατάξεως». Το εδάφ. ζ΄αντικατεστάθη ως άνω δια της υπ’ αριθ. Ε/21341/1345 της 17/27 Μαΐου 1971 (ΦΕΚ Β΄390) αποφ. Υπ. Συγκοινωνιών. (Αντί της σελ. 242,47(ε) Σελ. 242,47(ζ) Τεύχος 445-Σελ. 95 Φορτηγά αυτοκίνητα 21.Ε.δ.79 η.1)«Να μη έτυχον Κρατικής παραχωρήσεως, (αδείας) από της απελευθερώσεως (12.10.1944) και εντεύθεν, δια την κυκλοφορίαν, αυτοκινήτου δημοσίας χρήσεως οιασδήποτε κατηγορίας ή τριτρόχου φορτηγού οχήματος δημοσίας χρήσεως, ολοκλήρου ή ιδανικών μεριδίων». Η εντός « » περίοδος αντικατεστάθη ως άνω δια της υπ’ αριθ. Ε/21341/1345 της 17/27 Μαΐου 1971 (ΦΕΚ Β΄390) αποφ. Υπ. συγκοινωνιών. Η χορήγησις αδείας, δια την κυκλοφορίαν αυτοκινήτου δημοσίας χρήσεως οιασδήποτε κατηγορίας, προς αποκατάστασιν πληγέντος, κατά την περίοδον 1940-1949, αυτοκινητιστού, είναι Κρατική παραχώρησις. 2)Ως Κρατική παραχώρησις δεν λογίζεται η χορήγησις αδείας προσωρινής ισχύος, δια την κυκλοφορίαν αυτοκινήτου, δημοσίας χρήσεως, προς εκτέλεσιν συγκοινωνίας επί αγόνων οδικών γραμμών της Χώρας. Δεν λογίζεται επίσης ως Κρατική παραχώρησις δια τους αιτούντας, η χορήγησις αδείας κυκλοφορίας αυτοκινήτου δημοσίας χρήσεως οιασδήποτε κατηγορίας εις Συνεταιρισμούς ή άλλους μεταφορικούς Οργανισμούς, εις ους ούτοι, τυχόν, μετείχον. 3)Να μη έχουν έσοδα εκ Κρατικής παραχωρήσεως και δη κυλικείου ή περιπτέρου, εξαιρουμένων των εσόδων εκ παραχωρήσεως γεωργικού κλήρου. θ.(Κατηργήθη δια της υπ’ αριθ. Ε/21341/1345 της 17/27 Μαΐου 1971 (ΦΕΚ Β΄390) αποφ. Υπ. Συγκοινωιών. ι.Να μη υπηρέτουν κατά τον χρόνο δημοσιεύσεως (10.11.1967) του υπ’ αριθ. 183/67 Α.Νόμου και εφ’ εξής, εν οιαδήποτε σχέσει εργασίας ως οδηγοί (μόνιμοι ή εφεδρικοί) αυτοκινήτων εις Οργανισμούς κοινής ωφελείας εξυπηρετούντας τας συγκοινωνίας, ως ΕΚΤΕΛ, ΚΤΕΥΛ, ΑΣΠΑ, ΟΑΣΘ κλπ. ή τοιούτους Οργανισμούς ή Κοινοπραξίας εποπτευομένους υπό του Κράτους. ια.Να είναι κάτοικοι Δήμου ή Κοινότητος του Νομού εις ον θα έχη έδραν το όχημα επί χρόνον ίσον προς δύο έτη τουλάχιστον, προ της χρονολογίας υποβολής της αιτήσεώς των, εξαιρουμένων των εν τη ως άνω υποπαρ. α΄αναφερομένων ομογενών, ως και των εκ της αλλοδαπής παλιννοστούντων Ελλήνων, εφ’ όσον ούτοι αφίχθησαν εν Ελλάδι εντός της τελευταίας προ της υποβολής της αιτήσεώς των διετίας. Σελ. 242,48(ζ) Τεύχος 445-Σελ. 96 Εν προκειμένω διευκρινίζεται ότι: 1)Η περιοχή της τέως Δ/σεως Πρωτευούσης θεωρείται ως ενιαία, και 2)Δια την διαπίστωσιν της συνδρομής ή μη της προϋποθέσεως της παρούσης υποπαραγράφου εις ην περίπτωσιν υφίσταται αμφισβήτησις, έχει εφαρμογήν το άρθρ. 51 του Α.Κ. κατά την έννοιαν των διατάξεων του οποίου κατοικίαν έχει τις τον τόπον όστις είναι το κύριον και μόνιμον κέντρον των κοινωνικών αυτού σχέσεων και ενεργειών, προς θεμελίωσιν δε αυτής απαιτούνται δύο στοιχεία, πραγματική εγκατάστασις και εγκατάστασις επί σκοπώ μονιμότητος ήτοι, η μεν οίκησις να εμφαίνη τελείαν εγκατάστασιν η δε διάνοια να αποτελή την πρόθεσιν της σταθεράς εγκαταστάσεως, τυχόν δε άσκησις επαγγέλματος εν τινι ετέρω τόπω δεν αποτελεί και μόνιμον κατοικίαν εν αυτώ, εκτός εάν υπάρχουν έτερα τεκμήρια εξ ων συνάγεται ότι ηθελήθη η απόκτησις κατοικίας εν τω τόπω τούτω, της απλής εγκαταστάσεως μη αρκούσης προς θεμελίωσιν νέας μονίμου κατοικίας. Δια της υπ’ αριθ. Δ-44101/6423 της 5/15 Νοεμ. 1971 αποφ. Υπ. Ναυτιλίας, Μεταφορών κλπ. (ΦΕΚ Β΄920), ωρίσθη ότι, εφεξής δια την χορήγησιν αδείας κυκλοφορίας οχημάτων, εις τας περιπτώσεις της παρούσης αποφάσεως, δεν απαιτείται προηγουμένη έκδοσις εγκριτικής αποφάσεως. Τα υπό της παρούσης κανονιστικής αποφάσεως προβλεπόμενα δικαιολογητικά, άτινα μέχρι τούδε απητούντο δια την έκδοσιν εγκριτικής αποφάσεως, θα υποβάλλωνται μετά των λοιπών τοιούτων των απαιτουμένων δια την έκδοσιν της αδείας κυκλοφορίας των οχημάτων, δια την απ’ ευθείας χορήγησιν ταύτης. 21.Ε.δ.79 Φορτηγά αυτοκίνητα 